《杂兴十二首》
元代·方回

势位高于己，谄子奴事之。
虎后狐前行，假威将谁欺。
才艺卑于己，苟且相追随。
庶几不见軏，延誉借谀辞。
老夫久择交，此心故异兹。
勿攀势位高，毋友才艺卑。
章惇招不往，丰谷以为师。
彭城陈正字，贻我有良规。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。